Ո Ր Ո Շ ՈՒ Մ

Կատարողական վարույթը կասեցնելու մասին

13.07.2016թ. ք.Երևան

ԴԱՀԿ ծառայության Մալաթիա-Սեբաստիա բաժնի ավագ հարկադիր կատարող, արդարադատության ավագ լեյտենանտ Վ.Բարսեղյանս ուսումնասիրելով 07.02.2013թ. հարուցված թիվ 01/03-415/13 կատարողական վարույթի նյութերը՝

Պ Ա Ր Զ Ե Ց Ի

Մալաթիա-Սեբաստիա վարչական շրջանի ընդհանուր իրավասության դատարանի կողմից տրված թիվ ԵՄԴ/0468/02/12 կատարողական թերթի համաձայն պետք է պատասխանողներ Գոհար Միշայի Ավետիսյանից և Գայանե Յուրիկի Պողոսյանից հօգուտ հայցվորի բռնագանձել ընդամենը` 4.680.000 /չորս միլիոն վեց հարյուր ութսուն հազար/ ՀՀ դրամ, որից 11.200 /տասնմեկ հազար երկու հարյուր/ ԱՄՆ դոլարին համարժեք 4.480.000 /չորս միլիոն չորս չորս հարյուր ութսուն հազար/ ՀՀ դրամը` որպես պարտքի գումար, 200.000 /երկու հարյուր հազար/ ՀՀ դրամը` որպես փաստաբանի խելամիտ վարձատրության գումար:   
Պատասխանողներից հօգուտ հայցվորի բռնագանձել ՀՀ քաղաքացիական օրենսգրքի 411 հոդվածով սահմանված տոկոսները` 2012թ. մարտի 28-ից մինչև պարտավորության լրիվ կատարումը:  
Պատասխանողներ Գոհար Միշայի Ավետիսյանից և Գայանե Յուրիկի Պողոսյանից հօգուտ պետ բյուջեի բռնագանձել 4.480.000 ՀՀ դրամի երկու տոկոսի` 89.600 /ութսունինը հազար վեց հարյուր/ ՀՀ դրամի չափով` որպես տարաժամկետված պետական տուրքի գումար, ՀՀ քաղաքացիական օրենսգրքի 411 հոդվածով սահմանված հաշվարկվող տոկոսների երկու տոկոսի չափով պետական տուրք և դատական ծախսերի հարցը համարել լուծված:  
Ընդհանուր սեփականության ներքո գտնվող Երևանի Րաֆֆու փողոցի թիվ 49 շենքի թիվ 18 բնակարանում պատասխանողներ Գոհար Միշայի Ավետիսյանի և Գայանե Յուրիկի Պողոսյանի 7/10-րդ բաժնեմասը վճիռն օրինական ուժի մեջ մտնելուց հետո մյուս համասեփականատերերի կողմից չգնելու և հայցվորի օգտին 11.200 /տասնմեկ հազար երկու հարյուր/ ԱՄՆ դոլարին համարժեք 4.480.000 /չորս միլիոն չորս հարյուր ութսուն հազար/ ՀՀ դրամը, մինչև այդ գումարի լրիվ մարումը, սկսած 28.03.2012թ.-ից այդ գումարի վրա հաշվեգրած ՀՀ քաղաքացիական օրենսգրքի 411 հոդվածով սահմանված տոկոսները, ինչպես նաև 200.000 /երկու հարյուր հազար/ ՀՀ դրամի չափով փաստաբանի խելամիտ վարձատրության գումարը պատասխանողների բաժնեմասի արժեքի սահմաններում չվճարելու դեպքում Երևանի Րաֆֆու փողոցի թիվ 49 շենքի թիվ 18 բնակարանը վաճառել հրապարակային սակարկությունների միջոցով` հայցվորի օգտին նշված գումարների և տոկոսների բռնագանձումը պատասխանողներ 7/10 բաժնեմասի վրա տարածելու նպատակով, մնացած գումարը համամասնորեն բաշխելով ընդհանուր սեփականության մասնակիցների միջև:

Հարկադիր կատարման ընթացքում պարտապանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պարտատիրոջ /պահանջատիրոջ/ հանդեպ պարտավորությունների ամբողջական կատարումն ապահովելու համար:

Պարտապանին պատկանող բռնագանձման ենթակա այլ գույք և դրամական միջոցներ չեն հայտնաբերվել, որի վրա հնարավոր է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 07.02.2013թ. հարուցված թիվ 01/03-415/13 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ` Վ.ԲԱՐՍԵՂՅԱՆ